**ΟΔΗΓΙΕΣ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ**

**ΧΕΙΜΕΡΙΝΟΥ ΕΞΑΜΗΝΟΥ 2023-2024 (ΝΕΟ ΠΡΟΓΡΑΜΜΑ ΣΠΟΥΔΩΝ)**

Το Γραφείο Πρακτικής Άσκησης ΕΣΠΑ της Πανεπιστημιούπολης Καβάλας του ΔΙΠΑΕ ενημερώνει τους φοιτητές **του νέου προγράμματος σπουδώ**ν που πληρούν τις προϋποθέσεις για να πραγματοποιήσουν Πρακτική Άσκηση το Εαρινό Εξάμηνο 2023 και ενδιαφέρονται να ενταχθούν στην Πράξη “Πρακτική Άσκηση Τριτοβάθμιας Εκπαίδευσης του Διεθνούς Πανεπιστημίου της Ελλάδος”, με MIS 5184460 να ακολουθήσουν τα παρακάτω βήματα:

1. Εισέρχεστε στο Πληροφοριακό Σύστημα του ΓΠΑ ΕΣΠΑ, ακολουθώντας τον σύνδεσμο <https://praktiki.ihu.gr/crm> χρησιμοποιώντας τους **κωδικούς του UniPortal,** και συμπληρώνετε την **Ηλεκτρονική Αίτηση,** τη **Δήλωση Μοριοδότησης** και το **Απογραφικό Δελτίο Εισόδου**.Οδηγίες συμπλήρωσης θα βρείτε κατά την είσοδό σας στην πλατφόρμα.
2. **Εκτυπώνετε και υπογράφετε** τα έντυπα ["ΔΗΛΩΣΗ ΑΤΟΜΙΚΩΝ ΣΤΟΙΧΕΙΩΝ"](file:///C:\Users\manos\Desktop\Έντυπα%20ΑΕΙ\Δήλωση%20Ατομικών%20Στοιχείων%20ΔΙΠΑΕ.DOCX) , [ΔΗΛΩΣΗ ΜΟΡΙΟΔΟΤΗΣΗΣ ΦΟΙΤΗΤΗ ΓΙΑ ΠΑ-ΕΣΠΑ](file:///C:\Users\Praktiki_User\Έντυπα%20για%20ισtoσελίδα%20new\Φοιτητές%20πρώην%20ΤΕΙ\Δήλωση%20Μοριοδότησης%20φοιτητή%20ΠΑ%20ΕΣΠΑ.docx) και την "[ΥΠΕΥΘΥΝΗ ΔΗΛΩΣΗ ΠΡΟΣΩΠΙΚΩΝ ΔΕΔΟΜΕΝΩΝ](file:///C:\Users\Praktiki_User\Έντυπα%20για%20ισtoσελίδα%20new\Φοιτητές%20πρώην%20ΤΕΙ\Υπεύθυνη%20Δήλωση%20Προσωπικών%20Δεδομένων_ΔΙΠΑΕ%20new!!!.docx)" για την προστασία προσωπικών δεδομένων και τα προσκομίζετε στον Επιστημονικά Υπεύθυνο εντός της προθεσμίας υποβολής των αιτήσεων.
3. Θα πρέπει να τηρείτε τραπεζικό λογαριασμό στην Τράπεζα Πειραιώς, όπου πρέπει απαραίτητα να είστε ο πρώτος δικαιούχος.
4. Σε περίπτωση που δεν διαθέτετε Αριθμό Μητρώου Ασφαλισμένου (Α.Μ.Α. ΕΦΚΑ), μεταβείτε στο υποκατάστημα του ΕΦΚΑ στο οποίο ανήκετε προκειμένου να εκδώσετε τη Βεβαίωση Α.Μ.Α. ΕΦΚΑ .
5. Κάνετε ["ΑΙΤΗΣΗ ΦΟΙΤΗΤΗ ΓΙΑ ΠΡΑΚΤΙΚΗ ΑΣΚΗΣΗ ΣΤΗ ΓΡΑΜΜΑΤΕΙΑ"](https://praktiki.teithe.gr/wp-content/uploads/2022/10/Άιτηση-Φοιτητή-ΠΑ-στη-γραμματεία-για-ΕΣΠΑ.docx) στην Γραμματεία του τμήματός σας, την οποία θα ανεβάσετε ως δικαιολογητικό στην Πλατφόρμα του Πληροφοριακού Συστήματος του Γραφείου Πρακτικής Άσκησης ΕΣΠΑ. Επίσης, θα ανεβάσετε ως δικαιολογητικό έγγραφο την **Βεβαίωση** ότι πληροίτε τις προϋποθέσεις για πρακτική άσκηση, κατόπιν έγκρισης της Γραμματείας
6. Αφού βρείτε φορέα απασχόλησης, προσκομίζετε υπογεγραμμένη την ["ΑΙΤΗΣΗ ΦΟΡΕΑ ΑΠΑΣΧΟΛΗΣΗΣ ΓΙΑ ΠΑ"](https://praktiki.teithe.gr/wp-content/uploads/2022/10/Δήλωση-Φορέα-Απασχόλησης-ΠΑ.docx) και τη ["ΒΕΒΑΙΩΣΗ ΕΡΓΟΔΟΤΗ ΓΙΑ ΑΠΑΣΧΟΛΗΣΗ ΦΟΙΤΗΤΗ"](file:///C:\Users\Praktiki_User\Έντυπα%20για%20ισtoσελίδα%20new\Φοιτητές%20πρώην%20ΤΕΙ\Βεβαίωση%20Εργοδότη%20για%20απασχόληση%20φοιτητή_πρώην%20ΤΕΙ%20new!!!.doc). Τα στοιχεία του φορέα θα πρέπει να τα έχετε ήδη καταχωρίσει στον σύνδεσμο <https://praktiki.ihu.gr/crm>,
7. Ο φορέας απασχόλησης υποχρεούται να δημοσιεύσει τη θέση Πρακτικής Άσκησης στο ΑΤΛΑΣ και να συμπληρώσει απαραίτητα στην αίτηση του φορέα απασχόλησης τον Κωδικό GROUP (αφορά τη δημοσιευμένη θέση)

\* Οι ενδιαφερόμενοι φοιτητές οφείλουν να προσκομίσουν οπωσδήποτε τα απαραίτητα δικαιολογητικά έγγραφα έναρξης στον Επιστημονικά Υπεύθυνο σε εύλογο χρονικό διάστημα. Δικαιολογητικά και αίτηση πέραν του διαστήματος αυτού που θα ορίσει ΕΥ , δε θα γίνονται δεκτά.

\* Για περισσότερες πληροφορίες παρακαλούνται οι φοιτητές να απευθύνονται στον/στην Υπεύθυνο/η της Πρακτικής Άσκησης του Τμήματός τους ή στο Γραφείο Πρακτικής Άσκησης της Πανεπιστημιούπολης Καβάλας ΕΣΠΑ.